|  |  |
| --- | --- |
|  | DJEČJI VRTIĆ *ŠIBENSKA MASLINA**Ulica branitelja Domovinskog rata 2G, 22 000 Šibenik, tel: 022 332 324;* *fax: 022 332 530; e-mail:* djecji.vrtic@dv-simaslina.com |

KLASA: 601-01/20-01/23

URBROJ: 2182/01-4-3-1-20-01

Šibenik, 15. 5. 2020.

Na temelju članka 23.a Zakona o predškolskom odgoju i obrazovanju

(NN 10/97, 107/07. i 94/13.), DV Šibenska maslina

*objavljuje*

**JAVNI POZIV**

***ZA RODITELJE/SKRBNIKE ZA UKLJUČIVANJE DJECE***

***U OBVEZNI PROGRAM PREDŠKOLE***

U skladu s odredbama Zakona o predškolskom odgoju i obrazovanju (NN 10/97, 107/07. i 94/13.), i Državnog pedagoškog standarda predškolskog odgoja i naobrazbe (NN 63/08. i 90/10.), za 2020/21. pedagošku godinu upućuje se javni poziv za roditelje/skrbnike za uključivanje djece u obvezni program predškole.

Program predškole obvezan je za svu djecu u godini prije polaska u osnovnu školu.

Program je namijenjen **djeci rođenoj od 1. travnja 2014. g. do 31. ožujka 2015. g.** koja **nisu obuhvaćena** redovitim programom predškolskog odgoja.

Program predškole provodi se od 1. listopada do 31. svibnja, a ukupno traje 250 sati godišnje. Može se provoditi i s manjim brojem sati (150 sati). Organizacija ovisi o potrebama roditelja i mogućnosti ustanove.

Roditelji zainteresirani za **besplatan program predškole** trebaju pristupiti upisima koji se i ove **pedagoške godine provode elektronskim putem.**

 **Upisi traju** od ponedjeljka **18. svibnja 2020.** do petka **5. lipnja 2020. godine.**

U PERIODU TRAJANJA UPISA APLIKACIJI eUPISI MOŽETE PRISTUPITI NA WEB ADRESI **eupisi.sibenik.hr** (*upisati u alatnu traku*)

SVE UPUTE I INFORMACIJE VEZANO ZA ISPUNJAVANJE ELEKTRONSKE PRIJAVE BIT ĆE VAM DOSTUPNE NA GORE SPOMENUTOJ WEB ADRESI.

**Roditelji koji nisu u mogućnosti samostalno provesti upise elektronskim putem, mogu nazvati na telefonski broj za podršku: 0800 2626. U slučaju dodatnih pitanja možete se javiti pedagoginji na br. mob: 099/ 278-8024 ili na e-mail:pedagogdvsimaslina@gmail.com.**

Obavezna dokumentacija:

1. Rodni list djeteta (preslika)
2. Uvjerenje o prebivalištu za oba roditelja, dijete i ostalu malodobnu djecu (uvjerenje ne smije biti starije od 6 mjeseci), ukoliko nije dana privola da vrtić može sam – putem nadležnog upravnog odjela Grada provjeriti podatke o prebivalištu za oba roditelja, dijete i ostalu malodobnu djecu u evidenciji prebivališta i boravišta građana
3. Liječnička svjedodžba
4. Fotokopija kartona procijepljenosti djeteta
5. Inicijalni upitnik (dostupan na Web stranici, u kategoriji UPISI 2020/2021)
6. Za dijete s teškoćama u razvoju -  rješenje/nalaz i mišljenje Centra za socijalnu skrb i/ili druga  medicinska dokumentacija